ได้มีโอกาสแวะแอ่วดอยที่จ.น่าน ต้องแวะมาทานอาหารที่ร้านนี้นะคะ บ่อเกลือวิว เป็นที่พักและร้านอาหารที่มีอาหารทั้งคาวและหวาน ไกด์จำเป็นพาเรามาถึงที่นี่สายๆ จึงได้ลิ้มลองเมนูของหวาน ที่เราว่าเป็นเค้กที่อร่อยไม่เหมือนใคร มีเมนูเค้กทั้งหมด4อย่าง แต่หมดไปซะ 2อย่าง พวกเรานี้ขอสั่งอย่างละ1 แล้วกันเนอะ

หน้าตาของเค้กว่าน่าทานแล้ว ยังประทับใจกับการตกแต่งจาน แก้วน้ำ จากดอกไม้ที่ทางร้านปลูกไว้นี่เอง 

รสชาติเค้กนี่หวานกำลังดี สิ่งสำคัญที่เรานำเสนอแต่ต้นรีวิวว่าเป็นเอกลักษณ์ นั่นคือ รสเค็มของเกลือค่ะ จริงๆค่ะ เป็นความเค็มหน่อยๆ จากเกลือที่ผสมลงไป รสชาติเค็มนี้เปิดปุ่มรับรสของลิ้นเราให้ได้รสของขนมหวานเต็มที่และทำให้เราไม่เลี่ยนมากด้วย ทั้งที่ทานกันหลายจาน

ส่วนบรรยากาศ  ถ้าไปช่วงหน้าหนาวจะเจอหมอกและหุบเขา มองลงไปข้างล่างจะมีลำธารเล็กๆ อยากจะนั่งนานๆ ไม่ไปเที่ยวไหนแล้ว 555